དཔལ་གྱི་ཙྭ་རི་ཏྲའི་བསྔགས་བརྗོད་མདོར་བསྡུས་
དཔྱིད་ཀྱི་ཕོ་ཉའི་མགྲིན་དབྱངས་
བཞུགས་སོ།།

རྟེན་བཤད་དང་གནས་ཡིག་རྣམ་ཐར་སོགས་ཀྱི་སྐོར།

༈ ན་མོ་གུ་རུ་དེ་བ་ཌཱ་ཀི་ནཱི་ཧཱུྃ།
ཛམ་བུའི་གླིང་དང་གངས་ཅན་བོད་ཡུལ་ན།།
གནས་ཆེན་གནས་ཕྲན་གྲངས་ལས་འདས་པ་བཞུགས།།
ཀུན་ཀྱང་འབྲེལ་ཚད་དོན་ལྡན་སངས་རྒྱས་ཀྱི།།
བྱིན་རླབས་རྒྱལ་བའི་ཕྲིན་ལས་ཡིན་མོད་ཀྱང་།།
གནས་ཆེན་རྩ་བ་རྣམས་ལས་སྡོང་པོ་དང༌།།
ཡལ་ག་ལོ་འདབ་སོགས་སུ་གྱེས་པ་དང༌།།
ཕལ་ཆེར་གྲུབ་ཐོབ་རིག་འཛིན་རྣལ་འབྱོར་པས།།
སྒྲུབ་པ་མཛད་ནས་གང་ཟག་གིས་ནི་གནས།
བྱིན་བརླབས་བདག་པོ་བཟང་ངན་རྗེས་འགྲོ་མང༌།།
ཀུན་ལས་ཁྱད་འཕགས་གདོད་ནས་རང་བྱུང་གནས།།
ཡུལ་ཆེན་ཉེར་བཞི་གནས་ཆེན་སོ་གཉིས་ཀྱིཀྱི།།
ནང་ཚན་ཉེ་བའི་འཐུང་གཅོད་ཙྭ་རི་ཏྲ།།
438

དཔལ་གྱི་ཙྭ་རི་ཏྲའི་བསྔགས་བརྗོད་མདོར་བསྡུས་དཔྱིད་ཀྱི་ཕོ་ཉའི་མགྲིན་དབྱངས།

ནང་དུ་མིག་ཡིན་མིག་རྩ་གཉིས་ཡོད་པའི།།
རང་མདངས་ཕྱིར་ཤར་གཅིག་ནི་འཕགས་ཡུལ་གྱི།།
ལྷོ་ཕྱོགས་རྒྱ་མཚོའི་འགྲམ་ན་བཞུགས་པར་གྲགས།།
གཅིག་ནི་བོད་ཡུལ་ལྷོ་མོན་ས་མཚམས་སུ།།
བཞུགས་པ་མངའ་བདག་མར་པས་ཕྱོགས་ཙམ་གསུངས།།
ཁྱད་པར་རྒྱལ་བས་ལུང་བསྟན་འཚོ་བྱེད་ཞབས།།
མཉམ་མེད་དྭགས་པོ་ཟླ་འོད་གཞོན་ནུ་ཡིས།།
ས་ཐོབ་སློབ་མ་སྐྱེས་ཆེན་ལྔ་བརྒྱའི་དབུས།།
ཙཱ་རིའི་གནས་ཀྱི་བཀོད་པ་ཡོན་ཏན་བཅས།།
མི་འཇིགས་སེང་གེའི་སྒྲ་ཡིས་ལུང་དུ་བསྟན།།
ནམ་སྙིང་རྣམ་འཕྲུལ་སྐྱེ་སྒོམ་ཡེ་རྡོར་ཉིད།།
བཀའ་ཡིས་མངགས་ཏེ་གནས་ངོ་ཐོག་མར་བཟུང༌།།
དེ་ལ་ཙཱ་རི་རྙིང་མ་ཞེས་སུ་གྲགས།།
དྭགས་པོའི་ཞལ་སློབ་སངས་རྒྱས་འཁོར་བ་འཇིག།
དངོས་བྱོན་དཔལ་ལྡན་ཕག་མོ་གྲུ་པ་ཡི།།
སློབ་མ་བཀའ་བརྒྱུད་ཟུང་བཞི་ཡ་བརྒྱད་ལས།།
439

རྟེན་བཤད་དང་གནས་ཡིག་རྣམ་ཐར་སོགས་ཀྱི་སྐོར།

སྐྱོབ་པ་འཇིག་རྟེན་གསུམ་གྱི་མགོན་པོ་ཡིས།།
རྗེས་བཟུང་གྲུབ་ཐོབ་གཉོས་འགར་ཆོས་གསུམ་གྱིས།།
གནས་ཀྱི་མཚན་ཉིད་ཕྱོགས་ཙམ་མཚོན་པར་མཛད།།
ཁྱད་པར་འཕགས་ཡུལ་མཁས་གྲུབ་ནཱ་རོ་པ།།
བསམ་བཞིན་སྲིད་བཟུང་གཙང་པ་རྒྱ་རས་ཉིད།།
བརྟུལ་ཞུགས་ཆོ་འཕྲུལ་ངོ་མཚར་ཆེན་པོ་བཅས།།
ཕེབ་ནས་མཁའ་སྤྱོད་ཙྭ་རིའི་གནས་སྒོ་ཕྱེས།།
རང་བྱོན་ངོ་སྤྲོད་བསྐོར་ལམ་ཕྱི་ནང་གཏོད།།
བར་ཆད་མེད་ཅིང་རྟེན་འབྲེལ་མཐའ་རུ་ཕྱིན།།
དེ་སྤྲུལ་འབྲུག་པ་ཐམས་ཅད་མཁྱེན་པ་ཡི།།
སྐུ་ཕྲེང་རིམ་བྱོན་གནས་བདག་གཙོ་བོར་མཛད།།
བཀག་པས་མི་ཁོག་འགྲོ་དོན་མཐའ་རུ་རྒྱས།།
གྲུབ་ཐོབ་རྒྱལ་པོ་ཀརྨ་པཀྴི་ཡིས།།
རྣལ་འབྱོཪ་ཡེ་ཤེས་དབང་ཕྱུག་བཀས་མངགས་ཏེ།།
རང་བྱུང་གཏིང་ཟབ་ཕུག་སོགས་གསར་དུ་ཕྱེས།།
དེ་ལ་ཙཱ་རི་གསར་མ་ཞེས་སུ་གྲགས།།
440

དཔལ་གྱི་ཙཱ་རི་ཏྲའི་བསྔགས་བརྗོད་མདོར་བསྡུས་དཔྱིད་ཀྱི་ཕོ་ཉའི་མགྲིན་དབྱངས།

རྒྱལ་དབང་བཞི་པ་རོལ་པའི་རྡོ་རྗེ་ཉིད།།
པདྨ་འབྱུང་གནས་དངོས་མཚུངས་རྫུ་འཕྲུལ་གྱིས།།
ཕེབ་ནས་མཚོ་དཀར་གནས་ཞལ་སྣང་བར་མཛད།།
ཕྱིས་སུ་དགུ་པ་དབང་ཕྱུག་རྡོ་རྗེ་སོགས།།
རྒྱལ་དབང་ན་རིམ་རྣམས་ཀྱང་གུས་ཆེར་མཛད།།
དད་ལྡན་སྐོར་བྱེད་རྣམས་ཀྱི་འཚོ་ཆས་ནི།།
འབད་མེད་རྙེད་དང་ངལ་གསོའི་མགྲོན་ཁང་དུ།།
ཀར་འབྲུག་འབྲི་གུང་རྣམས་ཀྱིས་ཚུགས་པ་བཞག།
སོ་སོའི་ངོ་སྐལ་གཏོང་སྒོ་རྒྱ་ཆེན་དགོས།།
སྣེ་མཐུད་འབུལ་སྡུད་སྟོད་སྨད་འབྱོན་སྲོལ་ཚུགས།།
བོད་ཡུལ་གནས་ཀྱི་མཆོག་གྱུར་ཙཱ་རི་ཏྲ།།
ཐ་མལ་མ་ཡིན་དག་པ་མཁའ་སྤྱོད་ཞིང༌།།
ཧེ་རུ་ཀ་དཔལ་བཅོམ་ལྡན་འཁོར་ལོ་སྡོམ།།
དཔའ་བོ་མཁའ་འགྲོའི་ཚོགས་བཅས་དངོས་སུ་བཞུགས།།
བཀའ་སྲུང་གཏེར་སྲུང་མངོན་སུམ་ཉིད་དུ་རྒྱུ།།
དེ་རྟགས་ངོ་མཚར་བཀོད་པ་བསམ་མི་ཁྱབ།།
441

རྟེན་བཤད་དང་གནས་ཡིག་རྣམ་ཐར་སོགས་ཀྱི་སྐོར།

རྣལ་འབྱོར་པ་རྣམས་བརྟུལ་ཞུགས་སྤྱོད་པའི་གནས།།
སྒོམ་ཆེན་རྣམས་ཀྱི་ཉམས་རྟོགས་སྤེལ་བའི་ས།།
འབྱོར་ལྡན་རྣམས་ཀྱི་བསོད་ནམས་གསོག་པའི་ཞིང༌།།
སྡིག་ཅན་སྒྲིབ་པ་བཙན་ཐབས་སྦྱོང་བའི་ཡུལ།།
གནས་གཞན་ལོ་ཟླ་མང་པོར་བསྒོམས་པ་ལས།།
ཙཱ་རིར་ཞགས་བདུན་བསྒྲུབས་པས་འགྲུབ་ཐག་ཉེ།།
ལུས་ངག་དགེ་སྦྱོར་ལོ་བརྒྱར་འབད་པ་ལས།།
གནས་འདིར་རྟེན་འབྲེལ་བསྒྲིགས་པས་ས་ཆོད་ཆེ།།
སྒོམ་སྒྲུབ་བྱས་ན་ཚེ་གཅིག་གྲུབ་པ་ཐོབ།།
གསོལ་བ་གང་བཏབ་འདོད་དོན་ཡིད་བཞིན་འགྲུབ།།
བསྐོར་བ་རེ་ལ་དུང་ཕྱུར་མང་པོར་འགྱུར།།
ཚོགས་འཁོར་མཆོད་འབུལ་ལ་སོགས་འབྲེལ་ཐོགས་ཀུན།།
བར་ཆད་ཀུན་སེལ་མཆོག་ཐུན་དངོས་གྲུབ་སྩོལ།།
གནས་འདིར་སྒོམ་སྒྲུབ་ཚུལ་བཞིན་མ་གྲུབ་ཀྱང༌།།
ཐོད་པ་བོར་ཚད་མཁའ་སྤྱོད་གནས་སུ་སྐྱེ།།
དེ་རྟགས་དུད་འགྲོ་ཤི་ཡང་རིང་བསྲེལ་འཁྲུངས།།
442

དཔལ་གྱི་ཙྭ་རི་ཏྲའི་བསྔགས་བརྗོད་མདོར་བསྡུས་དཔྱིད་ཀྱི་ཕོ་ཉའི་མགྲིན་དབྱངས།

དད་པ་བྱས་ནས་ཕྱོགས་དེར་གོམས་བདུན་བོར།།
ཚེ་དུས་བྱས་ཀྱང་ངན་སོང་སྐྱེ་སྒོ་ཁེགས།
ཙྭ་རིའི་རྟེན་མཆོག་དབུ་རྭ་རིན་པོ་ཆེ།།
ཐོད་པ་སྨུག་ཆུང་ལ་སོགས་ཞལ་མཇལ་ཡང༌།།
ཙྭ་རི་དངོས་སུ་མཇལ་དང་བྱིན་བརླབས་མཉམ།།
ཚོགས་བསགས་བྱས་ན་དེ་མཚུངས་བསོད་ནམས་ཐོབ།།
རང་འདོད་མ་ཡིན་བཀའ་བརྒྱུད་གྲུབ་ཐོབ་ཀྱི།།
གསུང་བཟང་སྔར་ནས་ཡོངས་སུ་གྲགས་པ་ཉིད།།
དད་ལྡན་རྣམས་ལ་དགེ་བསྐུལ་བགྱིད་སླད་དུ།།
མང་ཐོས་དགེ་སྦྱོང་བློ་གྲོས་མཐའ་ཡས་ཀྱིས།།
སྨྲས་འདིས་འབྲེལ་ཐོགས་མཁའ་སྤྱོད་གནས་བགྲོད་ཤོག།
དགེ་ལེགས་འཕེལ།། ༈ །།
443

རྟེན་བཤད་དང་གནས་ཡིག་རྣམ་ཐར་སོགས་ཀྱི་སྐོར།

আমা
སྔོན་ཚེ་གདོད་མའི་སར་བཞུགས་ཤྲཱི་སིཾ་ཧ།།
འཆི་མེད་རྒྱལ་པོ་པདྨ་ཡབ་དང་ཡུམ།།
རྣམ་སྣང་མཛད་སོགས་ཡེ་ཤེས་སྐུ་ཅན་རྣམས།།
མངོན་སུམ་ཕེབ་ནས་རྡོ་རྗེའི་འོག་མིན་གྱི།།
ཕོ་བྲང་ཉིད་དང་དབྱེར་མེད་བྱིན་གྱིས་བརླབས།།
བར་དུ་བན་དེ་ཡེ་ཤེས་ཞབས་དང་ནི།།
གྲུབ་ཐོབ་ཤར་པ་ལ་སོགས་བན་བོན་གྱི།།
རིག་འཛིན་དུ་མས་སྒྲུབ་པའི་གནས་སུ་མཛད།།
ཕྱིས་དུས་སྤྲུལ་པའི་གཏེར་ཆེན་རྣམ་པ་གཉིས།།
ཆོས་རྒྱལ་ཡབ་སྲས་ལས་སྨོན་འཕྲོ་སད་ནས།།
ཞལ་འཛོམ་གནས་དང་གཏེར་གྱི་སྒོ་འཕར་ཕྱེས།།
སྡེ་གསུམ་གཙོར་བྱས་ཆོས་དང་དམ་རྫས་ནི།།
གྲོལ་བ་བཞི་ལྡན་གདུལ་བྱའི་དཔྱིད་དུ་དྲངས།།
སྔོན་མེད་ངོ་མཚར་རྨད་དུ་བྱུང་བ་ཡི།།
གཏམ་སྟན་ས་གསུམ་རྣ་བའི་བཅུད་དུ་ལེན།།
དེང་སང་བདག་ཀྱང་གུ་རུ་རིན་པོ་ཆེའི།།
444

དཔལ་གྱི་ཙྭ་རི་ཏྲའི་བསྔགས་བརྗོད་མདོར་བསྡུས་དཔྱིད་ཀྱི་ཕོ་ཉའི་མགྲིན་དབྱངས།

ལུང་གི་རྗེས་སྐྱོང་མོས་གུས་རིག་པའི་རྩལ།།
ཏིང་འཛིན་རོལ་མོ་ཅི་ཡང་སྒྱུར་བཞིན་དུ།།
ཁྱབ་བདག་བླ་མའི་སྐུ་ཚེ་བརྟན་པ་དང་།།
རྣལ་འབྱོར་དོན་འགྲུབ་རྒྱལ་ཁམས་བདེ་བའི་སླད།།
རྩ་གསུམ་དགོངས་པ་འདུས་པའི་དཀྱིལ་འཁོར་དུ།།
ཕྱི་ནང་གསང་བའི་ཚོགས་འཁོར་ཚུལ་བཞིན་སྤྱད།།
སྨོན་ལམ་འབྲས་བུ་སྨིན་པའི་ས་བོན་བཏབ།།
དེ་ལྟའི་གནས་མཆོག་པདྨ་ཤེལ་ཕུག་ཅེས།།
ཡོན་ཏན་གསུང་གི་གནས་ཆེན་རྨད་དུ་བྱུང༌།།
ཀུན་ལས་ཁྱད་པར་འཕགས་པ་ལུང་གིས་བསྔགས།།
དབུས་ལྟེ་ཙིཏྟ་ཤེལ་གྱི་གུར་ཕུབ་འདྲ།།
སྙིང་པོ་པདྨ་འོད་ཀྱི་གཞལ་མེད་ཁང་།།
ཐབས་མཆོག་བདེ་ཆེན་གུ་རུ་དངོས་སུ་བཞུགས།།
གཡོན་དུ་ཤེས་རབ་ཕར་ཕྱིན་མཚོ་རྒྱལ་མས།།
ཏིང་འཛིན་སྒོམ་པའི་གནས་སུ་བྱིན་བརླབས་པ།།
མཁའ་འགྲོའི་འདུ་བ་དྲི་བཟང་ངད་པས་མཚོན།
445

རྟེན་བཤད་དང་གནས་ཡིག་རྣམ་ཐར་སོགས་ཀྱི་སྐོར།

རྒྱབ་རི་ཀུན་བཟང་རྡོ་རྗེ་སེམས་དཔའ་ཡིས།།
བྱིན་བརླབས་བརྒྱུད་གསུམ་རིག་འཛིན་བླ་མའི་ཞིང༌།།
གཡས་ཕྱོགས་རིགས་གསུམ་སེམས་དཔའ་ཐབས་ཀྱི་གནས།།
གཡོན་ཕྱོགས་མྱུར་མཛད་དཔའ་མོ་ཤེས་རབ་འཕྲུལ།།
མདུན་ཕྱོགས་འཕགས་པ་ཛམ་ལྷ་རིགས་ལྔ་ཡི།།
ཕོ་བྲང་སྙིང་པོ་ཕྱག་རྒྱའི་མཚན་མ་གསལ།།
བླ་དྭགས་མིང་ཡང་ཛཾ་ནང་ཞེས་པར་གྲགས།།
ཕྱོགས་མཚམས་ཆོས་ནོར་གཏེར་མཛོད་དུ་མས་གཏམས།།
ངོ་མཚར་བཀའ་རྟགས་རང་བྱོན་ཅི་ཡང་བཀྲ།།
ཡེ་ཤེས་ཅན་ངོར་མཁའ་སྤྱོད་རྡོ་རྗེའི་གྲོང༌།།
དག་པའི་སྣང་བར་ཞིང་ཁམས་མངོན་སུམ་བཞིན།།
རྩ་བ་གསུམ་གྱི་བྱིན་རླབས་སྤྲིན་ལྟར་འཐིབས།།
རིག་འཛིན་དཔའ་བོ་མཁའ་འགྲོ་དངོས་སུ་འདུ།།
བཀའ་སྲུང་གིང་བཙན་དཀར་དམར་ལས་ལ་མྱུར།།
ཡུལ་བདག་དཀར་པོའི་ཕྱོགས་སྐྱོང་དམ་ལ་གནས།།
ནག་ཕྱོགས་ལྷ་སྲིན་གདུགས་པའི་རྒྱུ་སྲང་མེད།།
446

དཔལ་གྱི་ཙཱ་རི་ཏྲའི་བསྔགས་བརྗོད་མདོར་བསྡུས་དཔྱིད་ཀྱི་ཕོ་ཉའི་མགྲིན་དབྱངས།

ཚུར་མཐོང་སྐྱེ་བོ་ཀུན་གྱི་སྣང་ངོར་ཡང༌།།
ས་ཡི་ཁད་མཐོ་གཙང་ཞིང་ཡིད་དུ་འོང་།
དབྱིབས་ལེགས་བྲག་རི་དཀར་དམར་ཕྲེང་བར་བསྟར།།
སྤང་ལྗོངས་མེ་ཏོག་ཚོམ་བུ་ཀུན་ནས་མཛེས།།
ལྷ་བྱ་རྩེད་འཇོའི་མགྲིན་གླུ་རྣ་དབང་སྙན།།
སྤོས་ཀྱི་ཤིང་དང་སྨན་གྱི་མྱུ་གུ་འཁྲུངས།།
ལྗོན་ཤིང་འདབ་རྒྱས་ནགས་ཚལ་ཁྱུད་མོས་བསྐོར།།
སྐྱེ་བོའི་རྒྱུ་འགྲུལ་ཉུང་བས་འདུ་འཛིས་དབེན།།
ཉམས་དགའ་བག་ཕེབ་བསམ་གཏན་སྒོམ་པའི་གནས།།
ཐོས་པས་ཡིད་སྤྲོ་མཐོང་བས་དད་མོས་བསྐྱེད།།
བསྡད་ན་འབྲལ་མི་ཕོད་པའི་ཏིང་འཛིན་ཤར།།
སྐྱོ་ཤས་མོས་གུས་སྙིང་རྗེའི་བོགས་རྩལ་ཐོན།།
ཕྱག་བསྐོར་མཆོད་སོགས་ཕན་ཡོན་ཚད་ལས་འདས།།
ཆེ་ཆུང་བཟང་ངན་འབྲེལ་ཚད་དོན་དང་ལྡན།།
ཁྱད་པར་དམ་ལྡན་དགོངས་ཉམས་རྩལ་རྫོགས་པའི།།
རྣལ་འབྱོར་ཚོགས་ཀྱི་འདུ་བར་སྤྱོད་པ་ལ།།
447

རྟེན་བཤད་དང་གནས་ཡིག་རྣམ་ཐར་སོགས་ཀྱི་སྐོར།

གནས་མཆོག་ཀུན་ལས་དངོས་གྲུབ་ཁྱད་པར་འཕགས།།
ཤོད་ཆེན་བཞི་ཡི་ཡ་གྱལ་སྨན་ཤོད་ཀྱི།།
གནས་ཀྱི་གཙོ་བོ་ཡུལ་གྱི་བཅུད་ཡིན་པས།།
དད་ལྡན་རྣམས་ཀྱིས་བསོད་ནམས་གསོག་པར་རིགས།།
མཆོག་འདོད་རྣམས་ཀྱིས་པདྨའི་ཁང་དུ་བསྒྲུབ།།
ཁྱད་པར་གསུང་གི་རིགས་མཆོག་གྲུབ་ཐག་ཉེ།།
ཐུན་མོང་དོན་གཉེར་ཛཾ་ལྟའི་གནས་སུ་བསྒྲུབ།།
གཡང་སྒྲུབ་བྱས་ན་ཡུལ་ཕྱོགས་རྒུད་པ་གསོ།།
གནས་མཆོག་འདི་དང་འདི་འདྲའི་ཉེ་སྐོར་དུ།།
སྐྱེས་ཀྱང་དད་མེད་བསོད་ནམས་མི་གསོག་པ།།
རྨི་ལུས་དུད་འགྲོའི་སེམས་ལྡན་སྐལ་དམན་ཏེ།།
དབུལ་པོའི་ཐབ་འོག་གསེར་བཞིན་དགོས་པའི་དོན།།
འགྲུབ་མིན་དད་དང་ཡིད་ཆེས་སྐྱེ་བ་སོགས།།
རིགས་སད་སྨོན་ལམ་འདེབས་ལ་བརྩོན་པར་འཚལ།།
ཁོང་པར་སྙིང་ཡོད་རྣམས་ཀྱིས་ཚེགས་ཆུང་ངུས།།
འདི་གཏན་དོན་ཆེན་སྒྲུབ་བྱེད་སྤྱི་ཡི་ནོར།།
448

དཔལ་གྱི་ཙྭ་རི་ཏྲའི་བསྔགས་བརྗོད་མདོར་བསྡུས་དཔྱིད་ཀྱི་ཕོ་ཉའི་མགྲིན་དབྱངས།

གུ་རུ་པདྨས་བཀའ་དྲིན་སྩལ་འདི་ལ།།
ཡིད་ཆེས་མོས་པས་ཕྱག་བསྐོར་ཚོགས་གསོག་དང༌།།
སྒོམ་སྒྲུབ་འབྲེལ་བས་མི་ཡི་ལུས་ཐོབ་ཅིང༌།
གནས་མཆོག་མཇལ་བའི་སྙིང་པོ་ལེན་ཡང་མཛོད།།
འཁོར་འདས་ཆོས་རྣམས་རིག་པའི་མདངས་རྩལ་ཤར།།
ཨ་ཧོ།
རྟོགས་ན་ཞིང་ཁམས་མ་རྟོགས་ཐ་མལ་དངོས།།
རྣལ་འབྱོར་པ་ནི་བླང་དོར་གཟའ་གཏད་མེད།།
གར་བལྟས་འོད་གསལ་ཉི་མ་ཁོར་ཡུག་ཤར།།
ཆོས་དབྱིངས་མཁའ་ཁྱབ་འདི་ནི་བསྒྲུབ་མི་དགོས།།
ཡངས་པ་ཆེན་པོ་འཛིན་རྟོགས་ཀུན་ལས་འདས།།
སེམས་ཀྱི་སྤྲིན་ཚོགས་འདུ་འགོད་ཅི་བྱེད་ཀྱང༌།།
རང་རིག་ཟང་ཐལ་མཁའ་ལ་སྒྲིབ་པ་མེད།།
བདེ་ཆེན་ཆོས་སྐུ་འགྱུར་མེད་ཁྱབ་གདལ་ཆེ།།
གནས་དང་གང་ཟག་གཉིས་པོ་གཅིག་ཏུ་འདྲེས།།
བལྟ་བྱ་མ་མཆིས་ལྟ་མཁན་གཞི་རྩ་སྟོང༌།།
བསྒོམ་པ་མ་མཆིས་སྒོམ་མཁན་དབྱིངས་སུ་ནུབ།།
449

རྟེན་བཤད་དང་གནས་ཡིག་རྣམ་ཐར་སོགས་ཀྱི་སྐོར།

སྤྱོད་མེད་སྤྱོད་པ་ཚུལ་འཆོས་རྩིས་གདབ་ཅིག།
རིག་སྟོང་ཆོས་སྐུ་འདུ་འབྲལ་མེད་པ་ལས།།
འབྲས་བུ་གཞན་ནས་ཚོལ་བའི་རེ་དོགས་བྲལ།།
པདྨ་གར་དབང་སྐལ་བ་བཟང་བཟང་འདྲ།།
བློ་གྲོས་མཐའ་ཡས་བན་རྒན་སྨྱོ་སྨྱོ་འདྲ།།
བསྟན་གཉིས་གླིང་པ་སྐྱིད་སྡུག་མེད་མེད་འདྲ།།
རེ་མེད་དོགས་མེད་བཀྲ་ཤིས་དཔལ་འབར་ཤོག།
ཁོ་བོ་གུ་ཎའི་མིང་ཅན་ཆོས་རྗེ་མ་ཧཱ་གུ་རུའི་བཀའ་བཞིན་སྒྲུབ་གནས་ཀྱི་
རྒྱལ་པོ་པདྨ་ཤེལ་ཕུག་ཏུ་གནས་འབྲེལ་བྱས་པའི་ཚེ་ཆེད་དུ་བརྗོད་པ་དགེ་ལེགས་
འཕ